 Aịzaya 5  Biko, ka m bụọrọ onye m hụrụ nanya abụ banyere ubi vaịn ya, ya bụ, abụ banyere onye m hụrụ nanya. Ọ dị ubi vaịn onye m hụrụ nanya nwere nakụkụ ugwu nke na-eme nri.O wee gburie ya, wepụsịakwa nkume na ya wee kụọ ezi mkpụrụ vaịn uhie na ya, wuokwa ụlọ nche netiti ya. O gwukwara ebe nzọchapụta mmanya nime ya. O wee na-atụ anya ka ọ mịa ezi mkpụrụ vaịn, ma ọ mịrị mkpụrụ vaịn ọhịa.Unu ndị bi na Jeruselem na unu ndị Juda, biko, kpeenụ ikpe netiti mụ na ubi vaịn m.Olee ihe ọzọ m kwesịrị ime nubi vaịn m nke m na-emebeghị na ya? Gịnị mere m ji na-atụ anya ka ọ mịa ezi mkpụrụ vaịn, ya amịa mkpụrụ vaịn ọhịa?Ugbu a, biko, ka m gwa unu ihe m ga-eme ubi vaịn m: A ga-ewepụ ogige ya, a ghaghịkwa ịgba ya ọkụ. A ga-akwatu mgbidi ya e ji nkume wuo, ọ ghaghịkwa ịghọ ebe a ga na-azọtọ azọtọ.M ga-emekwa ka ọ bụrụ ihe e bibiri ebibi. A gaghị akwacha alaka vaịn ya akwacha, a gaghịkwa abọ ya ahịhịa. Ogwu na ahịhịa ga-epu na ya; m ga-enye ígwé ojii iwu ka ọ ghara izokwasị ya mmiri.Nihi na ụlọ Izrel bụ ubi vaịn Jehova nke ụsụụ ndị agha, ndị Juda bụkwa ubi nke na-eme ya obi ụtọ. O wee na-atụ anya ikpe ziri ezi, ma, lee! ọ bụ mmebi iwu ka ọ hụrụ; ọ tụrụ anya ezi omume, ma, lee! ọ bụ iti mkpu ákwá ka ọ nụrụ.Ahụhụ ga-adịrị ndị na-agbakwụnye ụlọ nụlọ ha, ndị na-agbakwụnyekwa ubi nubi ha ruo mgbe ọ na-enweghị ebe fọdụrụ, unu wee biri naanị unu nala a!Jehova nke ụsụụ ndị agha aṅụwo iyi ná ntị m na ọtụtụ ụlọ ga-aghọ nnọọ ihe ijuanya, nenweghị onye bi ha, nagbanyeghị na ha bụ oké ụlọ ndị dị mma.Nihi na ọbụna ubi vaịn nke dị eka iri ga-emepụta naanị ihe ga-eju otu ihe ọtụtụ bat, ọbụna mkpụrụ juru otu ihe ọtụtụ homa ga-amịta naanị otu ihe ọtụtụ efa.Ahụhụ ga-adịrị ndị na-ebili nisi ụtụtụ ịga chọọ mmanya na-egbu egbu, ndị na-anọ ruo mgbe chi jiri ka mmanya wee mee ka ahụ nwuru ha ọkụ!Une na ụbọ akwara na obere ịgbà na ọjà, na mmanya na-adị noriri ha; ma ha adịghị ele anya nihe Jehova na-eme, ha adịghịkwa ahụ ọrụ aka ya.Ya mere, a ga-adọrọ ndị m nagha nihi enweghị ihe ọmụma; agụụ ga-agụgbukwa ndị ha dị ebube, akpịrị ga-akpọsikwa ìgwè mmadụ nọ netiti ha nkụ ike.Ya mere, Shiol emewo ka mkpụrụ obi ya saa mbara, o meghewokwa ọnụ ya gabiga ókè; ihe mara mma nke dị nime obodo ahụ, tinyere ìgwè mmadụ nke nọ nime ya na mkpọtụ ya nakwa onye na-enwe aṅụrị, ga-agbada nime ya.A ga-ewedakwa mmadụ ala, mee ka mmadụ dị ala, a ga-emekwa ka ọbụna anya nke ndị dị elu dị ala.Jehova nke ụsụụ ndị agha ga-adị elu site nikpe ikpe ziri ezi, ezi Chineke, bụ Onye Nsọ, ga-edokwa onwe ya nsọ site nezi omume.Ebule ga-atakwa nri dị ka ọ bụ nebe ịta nri ha; ndị mbịarambịa ga-eri ihe nebe dị iche iche tọgbọrọ nefu anụ mara abụba na-anọbu.Ahụhụ ga-adịrị ndị na-eji ụdọ okwu ụgha na-adọkpụ njehie, ndị na-adọkpụkwa mmehie dị ka hà ji ụdọ ụgbọala na-adọkpụ ya;ndị na-asị: Ya rụọ ọrụ ya ngwa ngwa; ya bịa ọsọ ọsọ, ka anyị wee hụ ya; ka nzube nke Onye Nsọ Izrel mezuo, ka anyị wee mara ọrụ ya!Ahụhụ ga-adịrị ndị na-asị na ihe ọma bụ ihe ọjọọ, na ihe ọjọọ bụ ihe ọma, ndị na-ewere ọchịchịrị mere ìhè, were ìhè mere ọchịchịrị, ndị na-ewere ihe na-elu ilu dị ka ihe na-atọ ụtọ, werekwa ihe na-atọ ụtọ dị ka ihe na-elu ilu!Ahụhụ ga-adịrị ndị maara ihe nanya onwe ha na ndị nwere uche ọbụna nanya onwe ha!Ahụhụ ga-adịrị ndị bụ dike nịṅụ mmanya, na ndị dị ike nịgwa mmanya na-egbu egbu,ndị na-akpọ onye ajọ omume onye ezi omume nihi iri ngarị, ndị na-anapụ onye ezi omume ọbụna ezi omume ya!Ya mere, dị nnọọ ka ire ọkụ si erepịa ahịhịa ọka, dịkwa ka ọkụ ya si erekpọ ahịhịa kpọrọ nkụ, mgbọrọgwụ ha ga na-esikwa ísì ka ihe rere ure, ifuru ha ga-ekusasị dị ka ntụ, nihi na ha ajụwo iwu Jehova nke ụsụụ ndị agha, ha elelịwokwa okwu Onye Nsọ Izrel.Ọ bụ ya mere Jehova ji na-eweso ndị ya iwe dị ọkụ, ọ ga-esetịkwa aka ya mee ha ihe wee gbuo ha. Ugwu ga-ama jijiji, ozu ha ga-adịkwa ka ihe e kpofuru ekpofu netiti okporo ámá.O gwunyeworo mba ukwu nke dị nebe dị anya ihe mgbaàmà, ọ fụwokwara mba nke nọ na nsọtụ ụwa mkpọrọhịhị; ma, lee! ọ ga-eji ọsọ bata ngwa ngwa.Ọ dịghị onye ike gwụrụ, ọ dịghịkwa onye na-asụ ngọngọ netiti ha. Ọ dịghị onye na-ero ụra, ọ dịghịkwa onye na-ehi ụra. A gaghịkwa atọpụ ájị ha kere núkwù atọpụ, a gaghịkwa adọbi eriri akpụkpọ ụkwụ ha;nihi na a pịrị akụ ha apị, kweekwa ụta ha niile ekwe. A ga-ewerekwa akpụkpọ ụkwụ ịnyịnya ha dị ka nkume siri ike, werekwa ụkwụ ụgbọala ha dị ka oké ifufe.Mbigbọ ha yiri nke ọdụm, ha na-ebigbọkwa dị ka nwa ọdụm tojuru etoju. Ha ga na-aba mba, nwụde anụ oriri wee buru ya pụọ, a gaghịkwa enwe onye nnapụta.Ha ga na-aba mba nelu ya nụbọchị ahụ dị ka mbigbọ oké osimiri. Mmadụ ga na-ele ala a anya, ma, lee! e nwere ọchịchịrị na-agbawa obi; ọbụna ìhè agbawo ọchịchịrị nihi mmiri nke na-ezokwasị ya. 